केप्लर-452
ग्रह केप्लर-452बी इसकी परिक्रमा करता है जिसे केप्लर अंतरिक्ष यान द्वारा जुलाई २०१५ में खोजा गया था। वैज्ञानिकों का मानना है कि जीवन लायक प्रकाश, गर्मी और वातावरण बनाए रखने के लिये ये अपने तारे केप्लर-४५२ से उचित दूरी पर है और इस वजह से यहाँ हमरे ग्रह पृथ्वी जैसे जीवन की संभावना हो सकती है।
भंवर गैलेक्सी
भंवर गैलेक्सी (Whirlpool Galaxy, व्हर्लपूल गैलेक्सी) एक सर्पिल गैलेक्सी है जिसका एक सेयफ़र्ट सक्रीय गैलेक्सीय नाभिक है। पृथ्वी की सतह से देखे जाने पर यह आकाश में विश्वकद्रु तारामंडल के क्षेत्र में नज़र आती है। खगोलवैज्ञानिक अनुमान लगाते हैं कि यह हमारे सौर मंडल से 1.5 से 3.5 करोड़ प्रकाशवर्ष दूर है। इसे पृथ्वी से दूरबीन द्वारा आसानी से देखा जा सकता है। ऍनजीसी 5195 इसकी एक साथी गैलेक्सी है जिसके साथ इसका गुरुत्वाकर्षक सम्बन्ध है।